MTN vra hof se ingryping in Nigerië | Netwerk24
Deur Hanlie Stadler 10 September 2018 16:29
MTN probeer ’n hofbevel in die federale hooggeregshof van Nigerië bekom om te keer dat beslag gelê word op sy bates in dié land.
MTN se winkel in die Maponya Mall in Johannesburg. Foto: Nadine Hutton, Bloomberg
Die geregtelike verbod word gevra teen die Sentrale Bank van Nigerië, wat eis dat MTN $8,1 miljard se geld wat glo onwettig landuit geneem is, aan die bank terugbetaal, en die land se prokureur-generaal, wat agterstallige belasting van $2 miljard eis.
MTN sê hy het die hof gevra om die twee owerhede te verbied om tot optrede oor te gaan terwyl MTN voortgaan om oor die bedrae te onderhandel. “Ons bly oortuig dat MTN Nigerië geen oortreding begaan het en sal sy posisie vuriglik verdedig.”
Boetes oor die geld wat MTN na Suid-Afrika oorbetaal het, is ook aan vier handelsbanke opgelê.
MTN sê hy sal meer inligting oor die hofsaak verskaf sodra dit beskikbaar is.